**โครงการตามแผนพัฒนาอาชีพเกษตรกรตามความต้องการชุมชนเพื่อบรรเทาภัยแล้ง ปี ๒๕๕๘/๕๙**

**บ้านป่าขี้ยาง หมู่ที่ ๒ ตำบลบุ่งค้า อำเภอเลิงนกทา จังหวัดยโสธร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ชื่อโครงการ : โครงการปลูกถั่วลิสงเพื่อเพิ่มรายได้ให้เกษตรกรหลังฤดูทำนา**

**งบประมาณ ๒,๘๖๐,๐๐๐บาท**

**สรุปสาระสำคัญความเป็นมา**

ตำบลบุ่งค้า อำเภอเลิงนกทา จังหวัดยโสธร มีพื้นที่เพาะปลูกข้าว จำนวน 2,376 ครัวเรือน 54,211 ไร่ ซึ่งอยู่ในเขตชลประทานอ่างเก็บน้ำห้วยสะแบก จำนวน 3,500 ไร่ ในปี 2558 ปริมาณน้ำฝนเฉลี่ยของจังหวัดยโสธร มีเพียง 1,072 มิลลิเมตร/ปี ซึ่งต่ำกว่าค่าเฉลี่ยปริมาณน้ำฝนในรอบ 10 ปี ส่งผลให้ปริมาณน้ำต้นทุนในอ่างเก็บน้ำน้อยกว่าทุกปี เกษตรกรที่มีความต้องการปลูกข้าวนาปรังจึงไม่สามารถปลูกได้ เนื่องจากปริมาณน้ำไม่เพียงพอเสี่ยงต่อสภาวะการขาดแคลนน้ำและจะส่งผลเสียหายต่อผลผลิตพืชได้ เพื่อเป็นการช่วยเหลือเกษตรกรในพื้นที่จึงควรมีการส่งเสริมด้านการเกษตรอื่นๆที่สอดคล้องกับสถานการณ์น้ำในปัจจุบัน เช่น การส่งเสริมการปลูกพืชใช้น้ำน้อย เป็นต้น

ดังนั้น ศูนย์บริการและถ่ายทอดเทคโนโลยีการเกษตรประจำตำบลบุ่งค้า ได้เล็งเห็นถึงปัญหาดังกล่าวจึงส่งเสริมให้เกษตรกรปลูกพืชใช้น้ำน้อยทดแทนการปลูกข้าวนาปรัง เช่น ถั่วลิสง ซึ่งเป็นพืชอายุการเก็บเกี่ยวสั้นและยังช่วยปรับปรุงบำรุงดิน นอกจากนี้ยังเป็นพืชที่ขายได้ราคาดี สามารถเพิ่มรายได้ให้แก่เกษตรกรได้อีกทางหนึ่งด้วย

**ขั้นตอนการดำเนินงาน**

กิจกรรมและขั้นตอนวิธีการดำเนินงาน

|  |  |  |
| --- | --- | --- |
| **กิจกรรม** | **ขั้นตอนการดำเนินงาน** | **ผู้รับผิดชอบ** |
| 1. ประชุมคณะกรรมการบริหารศูนย์บริการและถ่ายทอดเทคโนโลยีการเกษตรประจำตำบลบุ่งค้า  2.ประชุมคณะกรรมการกลุ่มผู้ปลูกพืชใช้น้ำน้อย  3.จัดซื้อวัสดุ/อุปกรณ์  .  4. เพาะปลูกพืชใช้น้ำน้อย  5.ถ่ายทอดเทคโนโลยีการปลูกพืชใช้น้ำน้อย  6. ติดตามให้คำแนะนำ | 1.1 ประชุมคณะกรรมการศูนย์เกี่ยวกับรายละเอียดโครงการ  2.1 แต่งตั้งคณะกรรมการกลุ่มและชี้แจงรายละเอียดที่กลุ่มต้องดำเนินการ  3.1 แต่งตั้งคณะกรรมการจัดซื้อวัสดุ/อุปกรณ์  3.2 แต่งตั้งคณะกรรมการตรวจรับวัสดุ/อุปกรณ์  4.1 แต่งตั้งคณะกรรมการติดตามการปลูกพืชใช้น้ำน้อย  4.2 ติดตามการเพาะปลูกพืชใช้น้ำน้อย  5.1 ถ่ายทอดเทคโนโลยีให้กับเกษตรกรที่เข้าร่วมโครงการจำนวน208 ราย ๆ ละ 1 ครั้ง  6.1 ตรวจติดตามการดำเนินงานของเกษตรกร  6.2 ให้คำแนะนำเกษตรกรทุกราย  6.3 สรุปและรายงานผลการดำเนินงาน | คณะกรรมการ ศบกต.บุ่งค้า  คณะกรรมการวิสาหกิจชุมชนกลุ่มเกษตรอินทรีย์ปลูกข้าวมะลิป่า ขี้ยาง  คณะกรรมการวิสาหกิจชุมชนกลุ่มเกษตรอินทรีย์ปลูกข้าวมะลิป่า ขี้ยาง  คณะกรรมการวิสาหกิจชุมชนกลุ่มเกษตรอินทรีย์ปลูกข้าวมะลิป่า ขี้ยาง  สำนักงานเกษตรอำเภอเลิงนกทา  สำนักงานเกษตรอำเภอเลิงนกทา |

**วัตถุประสงค์ของโครงการ**

1 เพื่อเป็นการสร้างงาน สร้างรายได้ สร้างแหล่งอาหารในชุมชนและเพื่อให้เกษตรกรสามารถดำรงชีพอยู่ได้ในช่วงฤดูแล้ง

2 เพื่อเป็นแหล่งผลิตถั่วลิสงพันธุ์ดีของอำเภอเลิงนกทา

3 เพื่อสร้างกองทุนหมุนเวียนในชุมชน

**กลุ่มเป้าหมาย และผู้ที่ได้รับประโยชน์**

1. ผู้ได้รับประโยชน์ จำนวน ๒๐๘ ครัวเรือน พื้นที่ ๕๕๐ ไร่

**ผลที่คาดว่าจะได้รับจากการดำเนินโครงการ (ที่สามารถวัดได้ทั้งในเชิงปริมาณและเชิงคุณภาพ)**

1. เกษตรกรจำนวน 208 ราย ได้รับการดูแลและสร้างแรงจูงใจจากภาครัฐในการป้องกันและแก้ไขปัญหาภัยแล้ง

2. เกษตรกรจำนวน 208 รายมีงานทำ มีรายได้ ในช่วงฤดูแล้งและมีแหล่งอาหารในชุมชน สามารถดำรงชีพอยู่ได้

3. เกษตรกรสามารถพึ่งพาตนเองและสร้างรายได้ในช่วงวิกฤติภัยแล้งได้อย่างยั่งยืน

**๑. ผลผลิต ( Output )**

- ผลผลิตที่จะออกสู่ตลาด บริษัทจะเริ่มซื้อคืนทั้งหมด และส่วนหนึ่งเกษตรกรจะนำไปแปรรูปอาหารเพื่อสร้างรายได้อย่างต่อเนื่อง และเก็บไว้ทำพันธุ์ในฤดูกาลเพาะปลูกต่อไป

**๒. ผลลัพธ์ ( Outcome )**

- เพิ่มรายได้ให้แก่เกษตรกรผู้ร่วมโครงการ

- เพิ่มมูลค่าผลผลิตสินค้าทางการเกษตรให้แก่เกษตรกร

**3.ผลกระทบโครงการ**

- เชิงบวก : เกษตรกรผู้ร่วมโครงการคาดว่าจะมีรายได้ ๖,๖๐๐ บาท/ครัวเรือนเป็นต้น

**ผลการดำเนินงาน**

1. เกษตรกรผู้ร่วมโครงการต้องส่งคืนเมล็ดพันธุ์ถั่วให้กลุ่มรายละ 10 กิโลกรัมต่อไร่ เพื่อใช้เป็นกองทุนหมุนเวียนสำหรับสมาชิกใช้ปลูกในฤดูการต่อไป

2.มีกลุ่มแปรรูปกองทุนหมุนเวียน

3.มีกองทุนกลุ่มเกษตรกรผู้ปลูกพืชใช้น้ำน้อยเพื่อให้มีความเข้มแข็งและดำเนินงานอย่างต่อเนื่อง

**ภาพการลงพื้นที่ตรวจติดตามโครงการปลูกถั่วลิสงเพื่อเพิ่มรายได้ให้เกษตรกรหลังฤดูทำนา**







****

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***